Príklad opatrení pre zákazníkov a zodpovedajúceho oznamu pre zákazníkov

Vážení zákazníci, v dôsledku mimoriadnej situácie v SR a na základe odborných usmernení hlavného hygienika SR sme zaviedli opatrenia, ktoré je nevyhnutné dodržiavať.

V prípade nedodržiavania opatrení môže byť zákazník vykázaný z prevádzky.

1. Odporúčame objednať sa na kontrolu vopred (telefonicky, cez internet...) a prísť v dohodnutý čas, vyhnete sa tak nežiaducemu kontaktu s inými zákazníkmi.
2. Pred technickou kontrolou odstráňte z vozidla veci, ktoré nie sú jeho súčasťou, okrem povinnej výbavy vozidla.
3. Zákaz vstupu osobám, ktoré majú pozitívnu cestovateľskú anamnézu, resp. prišli do kontaktu s osobou, ktorá vykazuje príznaky závažného ochorenia dýchacích ciest.
4. Zákaz vstupu bez prekrytia horných dýchacích ciest (napr. respirátor, rúško...). Použitie ochrany je povinné počas celej doby návštevy našich priestorov.
5. Pred vstupom do našich priestorov Vám bude bezkontaktným teplomerom odmeraná telesná teplota. Pri zvýšenej teplote nad 38 °C Vám, žiaľ nebude umožnený vstup do našich priestorov.
6. Pri vstupe do našich priestorov použite dezinfekčný prípravok na ruky alebo jednorazové rukavice, oboje je k dispozícii pri vstupe. V prípade použitia dezinfekčného prostriedku na ruky opakujte dezinfekciu po každom pocite znečistených rúk.
7. Udržiavajte odstup od nášho personálu a ostatných zákazníkov minimálne 2 m.
8. Zákaz konzumácie nápojov alebo jedla v našich priestoroch.
9. Zákaz vstupu do priestorov kontrolnej linky. Náš pracovník si od Vás prevezme vozidlo a dopraví ho na kontrolnú linku a po kontrole späť k Vám.
10. Po skončení technickej kontroly musíte podpísať potvrdenie o oboznámení s výsledkom technickej kontroly, urobte tak prosím vlastným perom.

Tieto opatrenia chránia pred infekciou nielen našich pracovníkov, ale i Vás. Ďakujeme Vám za to, že ich dodržiavate.

V ........................., dňa ..........

Príklad povinností, ktoré budú určené zamestnancom

Povinnosti zamestnancov v čase mimoriadnej situácie

1. Povinne používať prekrytie horných dýchacích ciest (napr. respirátor, rúško...).
2. Kontrolovať si denne pred nástupom do zamestnania teplotu, v prípade zvýšenej telesnej teploty nad 38 °C ísť do domácej karantény a kontaktovať ošetrujúceho lekára.
3. Pri práci používať jednorazové rukavice, pri náznaku poškodenia je potrebné ich ihneď vymeniť. V prípade potreby používať tiež ochranu očí, ako okuliare alebo štít.
4. Dôkladne si umývať ruky mydlom a vodou po dobu minimálne 40 sekúnd, a to viackrát za deň, po každom kontakte s cudzím predmetom (kľučky, dvere, pero...), alebo používať dezinfekčný prípravok (min. 70 % alkoholu).
5. Vybavovanie zákazníkov plánovať a pracovné činnosti organizovať tak, aby nedochádzalo k  zhromažďovaniu väčších skupín osôb vo vnútorných ani vonkajších priestoroch spoločnosti.
6. Nevpúšťať zákazníkov do priestorov kontrolnej linky alebo do iných častí prevádzky prístupných len zamestnancom. Vodičom kontrolovaného vozidla, ktorého prítomnosť je počas kontroly na kontrolnej linke povinná, môže byť zamestnanec spoločnosti.
7. Pred prebratím vozidla skontrolovať obsah batožinového priestoru a priestoru pre cestujúcich, upozorniť zákazníka na povinnosť vyprázdniť vozidlo, ak sú v ňom okrem povinnej výbavy iné veci, ktoré nie sú súčasťou vozidla.
8. Dodržiavať odstup od zákazníka aspoň 2 m. Pri podpisovaní oboznámenia s výsledkom technickej kontroly upozorniť zákazníka, aby použil vlastné pero.
9. Dozerať, aby na 25 m2 plochy priestorov spoločnosti bol prítomný len jeden zákazník. V prípade väčšej koncentrácie zákazníkov ich požiadať o väčšie rozostupy, prípadne nedovoliť vstúpiť do priestorov spoločnosti ďalším zákazníkom.
10. Dezinfikovať priestory spoločnosti po každej pracovnej zmene, zamerať sa pri tom najmä na kontaktné miesta (kľučky, stoly, stoličky...).
11. Rúška a respirátory dezinfikovať po každej zmene, používať ich v súlade s návodom na použitie (napr. nepoužívať dva dni po sebe).
12. Nepožičiavať osobné veci iným kolegom alebo zákazníkom (napr. perá, zapaľovače, rúška, respirátory, mobilné telefóny...)

V ........................., dňa ..........